Diari Oficial de la Generalitat Valenciana


Sumari del DOGV 9666, del 22-08-2023 (2023/8676)

Anunci d'aprovació definitiva del projecte d'expropiació dels terrenys d'una zona destinada a vial públic al carrer del Marqués de Salamanca.
---------------------------------------------------------------------------------------------------------------------------------------------

### Dades del document

Número de DOGV
:   9666

Data del DOGV
:   22-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8676


Data del document
:   28-07-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació definitiva del projecte d'expropiació dels terrenys d'una zona destinada a vial públic al carrer del Marqués de Salamanca. [2023/8676]  
La Junta de Govern Local de l'Ajuntament de Castelló de la Plana, en sessió celebrada en data 27 de juliol de 2023, va adoptar l'acord d'aprovació definitiva de l'esmentat projecte, la part dispositiva del qual disposa:  
  
«1) Estimar parcialment les al·legacions formulades per Ángel Masoliver Forés, pels motius anteriorment exposats.  
2) Aprovar definitivament el projecte, per taxació conjunta, per a l'expropiació dels terrenys d'una zona destinada a vial públic situada al carrer Marques de Salamanca, redactat per la mercantil Acanto Estudio Arquitectura y Urbanismo, SL (firmat digitalment per Susana Babiloni Chust, amb DNI \*\*\*8805\*\*), de conformitat a les dades i titularitats que consten en el certificat de domini i càrregues.  
3) Aprovar la relació dels titulars de béns i drets que figuren i que es detalla a continuació:  
4) Acceptar el pagament del preu just del valor del sòl, mitjançant l'atribució de reserva d'aprofitament urbanístic establida en l'informe del director d'Urbanisme de 10 de març de 2023, que es concreta en 321,85 m²t i que podrà materialitzar dins de l'àmbit de la unitat d'execució Donoso Cortés.  
5) Autoritzar i disposar la despesa de 284,82 € a què ascendeix el preu just del valor de la construcció corresponent a la finca afectada per la mencionada expropiació.  
6) Reconéixer l'obligació a Ángel Masoliver Forés, amb DNI \*\*\*8936\*\*, per import de 284,82 € (5 % del premi d'afecció inclòs), en concepte de preu just del valor de la construcció de la finca núm. 1 del projecte expropiatori que se segueix, a fi que puga ser ordenat el pagament d'aquest preu just en favor del beneficiari, i procedir a alçar l'acta de pagament i ocupació i subscriure el corresponent acord expropiatori.  
  
  
7) Notificar aquest acord a l'interessat i al Registre de la Propietat perquè realitze la pràctica dels assentaments que corresponguen.  
  
8) Comunicar el present acord al director de l'Oficina de Comptabilitat i Gestió Pressupostària, a la Intervenció General i a la Tresoreria Municipal d'aquest ajuntament perquè realitzen les actuacions corresponents.  
  
La qual cosa es fa pública als efectes del que es disposa en l'article 112.8 del text refós de la Llei d'ordenació del territori, urbanisme i paisatge de la Comunitat Valenciana, aprovat per Decret legislatiu 1/2021, de 18 de juny, del qual es desprén que els interessats podran impugnar la resolució, davant el Jurat Provincial d'Expropiació Forçosa, als efectes de revisar el preu just. A la vista dels articles 121 i següents de la Llei 39/2015, del procediment administratiu comú de les administracions públiques, d'1 d'octubre, el termini per a la interposició del recurs serà d'un mes comptador a partir del següent al de la recepció de la present notificació. Transcorregut aquest termini sense haver-se interposat recurs, la resolució serà ferma amb caràcter general.  
  
Castelló de la Plana, 28 de juliol de 2023.- El delegat de Govern de l'Àrea d'Urbanisme i Serveis Públics: Sergio Toledo Llorens.